Abingdon
Abingdon, Abingdon-on-Thames, engelsk by i Oxfordshire, 10 km syd for Oxford; 38.300 indb. (2011). Abingdon, der ligger ved Themsen, var tidligere administrativt centrum for Berkshire; den havde bryggeri (Morland) og bilindustri (MG), men nu især servicevirksomheder. I Culham og Harwell i nærheden af Abingdon findes vigtige videnskabelige forskningsinstitutioner.
Området har være beboet siden forhistorisk tid. Et angelsaksisk kloster blev grundlagt i 676 og var betydningsfuldt, indtil det blev lukket i 1538 og efterfølgende nedrevet.